kombinácia liekov
Dobrý deň, môžem kombinovať antibiotiká Xorimax 500 a Solmucol? Ďakujem veľmi pekne, Dovidenia.
Dobrý deň,
ďakujeme za Vašu otázku.
Medzi liekmi Xorimax a Solmucol bola pozorovaná klinicky nezávažná interakcia v dôsledku ktorej je prítomné riziko zníženia miery vstrebávania antibiotík a následného zníženého antibiotického účinku. Z toho dôvodu sa Solmucol odporúča užívať minimálne 3 hodiny po užití antibiotika.
Prajem pekný zvyšok dňa.
S pozdravom
PharmDr. Veronika Kaabová